Et problem Kong Nagklao så seg nødt til å løse var hva han selv skulle kalles av folket. Rama I ble i den tiden han regjerte omtalt som den første kongen, Rama II ble omtalt som den neste kongen, noe som gjorde at Rama III ville bli kalt den siste kongen noe som han fryktet kunne bli sett som uheldig for fremtiden. Han innførte derfor den nummereringen av konger Rama I, Rama II, Rama III osv. som fortsatt brukes i dag. Han ga også de to første kongene æresnavnene Phra Puttha Yotfa Chulaloke, Rama I, og Phra Puttha Loetla Nabhalai, Rama II, som de omtales som i dag.